Кэтрын Коналі

Кэтрын Марціна Эн Коналі () — ірландскі незалежны палітык, абраная Прэзідэнтам Ірландыі ў 2025 годзе. Пасля інаўгурацыі яна стане дзясятым Прэзідэнтам Ірландыі і трэцяй жанчынай на гэтай пасадзе. З 2016 года яна была дэпутатам ад акругі Голуэй-Уэст.

 Палітычная кар’ера 
Кэтрын Коналі пачала сваю палітычную кар’еру ў якасці члена Лейбарысцкай партыі, ад якой яна была абраная ў гарадскі савет Голуэя ў 1999 годзе, і была мэрам Голуэя з 2004 па 2005 год. Яна пакінула партыю ў 2006 годзе з-за спрэчкі аб адборы кандыдатаў. Пасля няўдалых намаганняў на агульных выбарах 2007 і 2011 гадоў у Заходнім Голуэі ў якасці незалежнага кандыдата, Коналі была абраная ў Дойл (парламент Ірландыі) у 2016 годзе. Яна стала першай жанчынай у Ірландыі, займаючай пасаду Главы Савета (Leas-Cheann Comhairle) і працавала ў 33-м Дойле з ліпеня 2020 года па лістапад 2024 года. Коналі балатавалася як незалежная кандыдатка на прэзідэнцкіх выбарах 2025 года, якую падтрымлівалі Шын Фейн, сацыял-дэмакраты, Лейбарысцкая партыя, партыя «Людзі перад прыбыткам», Партыя зялёных, 100 % Redress і некалькі незалежных членаў Ірландскага парламента. Яна атрымала пераканаўчую перамогу над Хэзер Хамфрыс і Джымам Гэвінам, атрымаўшы найбольшую колькасць галасоў для пераможцы ў гісторыі Ірландыі.Catherine Connolly elected 10th president of Ireland in landslide victory |url=https://www.irishtimes.com/politics/2025/10/25/catherine-connolly-elected-10th-president-of-ireland-in-landslide-victory/

Ідэалагічна левая, Коналі называе сябе сацыялісткай і пацыфісткай.  Прыхільніца ірландскага нейтралітэту, яе знешнепалітычныя погляды часопіс Politico ахарактарызаваў як «часта антызаходнія»; яна крытычна ставіцца да НАТА, Еўрапейскага Саюза і таго, што яна называе еўрапейскай «мілітарызацыяй». Коналі асудзіла расійскае ўварванне ва Украіну, але таксама ахарактарызавала стаўленне НАТА да Расіі як «падбухторванне да вайны». Будучы адкрытай прыхільніцай Палесціны, Коналі з’яўляецца рашучым крытыкам Ізраіля і назвала яго «генацыднай дзяржавай». Коналі выступае за аб’яднанне Ірландыі. Унутры краіны яна падтрымлівала легалізацыю аднаполых шлюбаў і легалізацыю абортаў. Коналі размаўляе па-ірландску, працавала клінічным псіхолагам і адвакатам.

 Асабістае жыццё 
Коналі жыве ў районе Клэдах ў горадзе Голуэй з 1988 года і замужам, мае двух дарослых сыноў. Яна працавала клінічным псіхолагам у Заходнім савеце аховы здароўя ў Балінасло і Конемары ў графстве Голуэй, а таксама адвакатам. Яна размаўляе па-ірландску, атрымала дыплом па ірландскай мове ва ўніверсітэце , а таксама размаўляе па-нямецку, вывучаючы псіхалогію ў Германіі.  Яна была выхавана ў католіцтве, але называе сябе нерэлігійнай.

 Крыніцы 

Катэгорыя:Прэзідэнты Ірландыі
Катэгорыя:Выпускнікі Лідскага ўніверсітэта
Катэгорыя:Выпускнікі Ірландскага нацыянальнага ўніверсітэта ў Голуэі